
CONTAGIONE. 

I 

PROCEMIUM. 

» 

IVIorbi,  quicunque  sint,  quibus  homines 
natura  obnoxii  sunt,  prudentem  sponte  exci¬ 
tant,  ut,  eorum  causis  anxie  perpensis,  reme¬ 
dia  etiam,  siqua  sint,  quae  certe  inveniri  pos¬ 
sint,  sibi  et  aliis  sedulo  exquirat.  Multa  qui- 

b 

dem  jamdudum  invenit  doctorum  et  soler- 
tium  hominum  diligentia :  restant  tamen  quae 

materiam  investigationi  praebent  amplam,  gra¬ 
vem,  perutilem.  Nequaquam  enim  in  me¬ 
dicina  usu  venit  id,  quod  vulgo  fertur,  “  Nil 
“  di6tum,  quod  non  sit  didlum  prius quia, 
scilicet,  quae  adhuc  fuerint  ignota,  si  quis  fe¬ 
liciore  aliquo,  seu  casu,  sive  conatu,  invenerit, 
ea  certe  prius  inaudita  suo  tempore  erunt 
proferenda.  Quinetiam  mentis  humanae  ea 
est  vis  et  natura,  ut  cum  attentiore  paululum 
obtutu  in  rem  aliquam  inspexerit,  novas  sub¬ 
inde  cogitationes  soleat  concipere,  per  quas, 
velut  exorta  luce,  ab  errorum  tenebris  emer- 

i 

gere  incipiat.  At  vero  excitanda  est  mens, 
et  quasi  stimulis  agitanda,  ne  vires  suas  desi¬ 
dia  turpi  et  inutili  patiatur  exolescere  :  quam 
quo  potius  stimulo  impellemus,  quam  amore 
erga  patriam ;  “  pulchrum  est  reipublicae  be- 
“  nefacere;”  pulchrum  est  eruditis  omnibus, 
sed  medicis  praeter  alios,  civium  incolumitati 
consulere  sapientia  sua ;  periclitantibus  sub¬ 
venire,  aegrotis  adesse,  et  periculis,  etiam  quae 
cladem  futuram  intentare  possint,  cura  et  so- 
lertia  providere.  Qui  conatus  si  felicem  tu¬ 
lerint  eventum,  quo  non  laudum  cumulo  au- 

gendus  erit  medicus,  qui  se  tam  utilem  prae¬ 
buit,  tam  sagacem,  tam  benevolum  ?  Sin 
frustra  fuerint,  erit  quod  sibi  tacite  gratule- 
tur,  qui  sandtissimo  mentis  impulsu,  ad  suble¬ 
vandas  hominum  miserias  quicquid  potuit, 
pro  virili  egerit.  Quis  est,  qui  non  magno 
dolore,  imo  maximo,  audiet  grassantem  inter 
classes  vel  exercitus  patriae  pestilentiam  ?  Vi¬ 
ros  fortes,  morbo  citius  quam  armis  absump¬ 
tos  ;  et  spem  belli,  non  fraude,  non  virtute  hos¬ 
tium,  sed  coeli  intemperie,  vel  interna  corpo*- 
rum  tabe,  praecisam  ?  Quis  est,  qui  malis 
tantis  obviam  ire,  non  sibi  optatissimum  puta¬ 
ret  ;  et  summae  gloris  causam,  in  re  tam 
gravi  operam  suam,  etiam  sine  successu  per- 
fe6tissmo,  navasse  ?  Hoc  igitur  argumentum, 
obscurum  sane  et  difficile,  sed  medicorum 
cura  et  investigatione  dignissimum,  quibus 
potissimum  modis,  et  quibus  remediis,  his 
tantis  calamitatibus  obviam  iretur,  in  praesen¬ 
tia  mihi  agitandum  desumo  :  quod  faustum 
mihi,  spero,  facient  doctorum  favor  ac  benevo¬ 
lentia. 

DEFINITIO. 


Consentiunt  omnes,  ubi  morbi  semina 
ab  aegroto  corpore  in  sanum  transeunt,  eun¬ 
dem  vel  persimilem  morbum  generantia,  hanc 
redte  contagionem  vocari. 


In  iis  memorandis,  quae  de  contagione  tra¬ 
dituri  sumus, 

imo,  De  Contagionis  Historia  ; 

: ido ,  De  ejus  Origine  ; 

3 tio,  De  Effedtibus,  quos  Aer  Communis  in 
hac  Re  gignit  \ 

f 

4 td,  De  Causis,  quas  Corpus  Humanum  ejus 
Receptioni  obnoxiam  reddunt 

De  Modis,  quibus  in  Corpus  introdu¬ 
citur  ; 

Ac  denique,  De  Prophylaxi  et  Curatione, 
tra&andum,  decrevimus. 


CAP.  I. 


I 

CAP.  I, 

DE  CONTAGIONIS  HISTORIA. 

A  temporibus  vetustissimis,  hic  hostis  me¬ 
tuendus  mortalibus  interfuit ;  nec  plerumque 

ab  loco  recedit  ullo,  antequam  cladem  tristis- 

* 

simam  genuerit.  Non  semper  per  se  grassa¬ 
tus  est,  sed  saepissime  quoque  comitantibus 
bello  atque  fame.  Hisce  adjuvantibus,  vires 
ejus  magnopere  au&ae  sunt ;  atque  major  orta 
est  penlicies.  Inter  homines  paupertate  la¬ 
borantes,  quibus  ea,  quae  sunt  vitae  necessa¬ 
ria,  aliquatenus  desunt,  et  apud  quos  locus 
ad  aegrotos  recipiendos  idoneus,  atque  a  fami¬ 
lia  reliqua  sejunHus,  haberi  nequit,  aliis  cala¬ 
mitatibus  ho£  malum  saepe  sese  adjungit. 
Nec  in  pauperum  casis  solum  reperitur,  sed 


DE  CONTAGIONE. 


7 


violentiae  ejus  obnoxii  quoque  divites  sunt. 
Hic  igitur  est  hostis  ab  omnibus  metuendus ; 

» 

“  — - Pestis  adest :  cui  nec  virtute  resisti, 

“  Nec  telis  armisve  potest  ■ 

Quamcunque  regionum  invadit,  perturba- 
tio  et  pernicies  sequuntur.*  Ubi  antea  vige¬ 
bat  felicitas,  nec  quidquam  optandum  defuit, 
moeror  et  terror  conspiciuntur.  Pulcherrime 
descripsit  Ovidius  miserias  hominum  peste 
laborantium,  tali  carmine : 

i 

u  Viscera  torrentur  primo  ;  flammaeque  latentis 
“  Indicium  rubor  est,  et  du&us  anhelitus  aegre. 

“  Aspera  lingua  tumet ;  trepidisque  arentia  venis 
“  Ora  patent ;  auraeque  graves  captantur  hiatu. 

“  Non  stratum,  non  ulla  pati  velamina  possunt.— 
***** 

“  Tantaque  sunt  miseris  invisi  taedia  ledti  ; 
u  Prosiliunt  :  aut,  si  prohibent  consistere  vires, 

“  Corpora  devolvunt  in  humum  ;  fugiuntque  penates, 
“  Quisque  suos  :  sua  cuique  domus  funesta  videtur. — « 
%  *  *  *  * 


*  Ovid.  Metamorph .  lib.  ix.  1.  200. 

“  Lassaque  versantes  supremo  lumina  motu : 

<(  Membraque  pendentis  tendunt  ad  sidera  coeli, 
“Hic  illic,  ubi  mors  deprenderat,  exhalantes*.” 


Si  hoc,  tanquam  supplicium,  censendum  est, 
generi  humano  a  coelo  irato  immissum,  quis 
non  supremi  numinis  potestatem  maxime 
timendam  putabit  ? 


CAP,  II. 

Illi  1 1  /fl  3TI  'J 


*  OviDo  Mdamorph.  lib.  vii.  1.  554.  572.  579* 

GAP.  II. 

DE  CONTAGIONIS  ORIGINE. 

Super  hoc  capite,  vix  quicquam  certi  pro¬ 
ferre  possumus :  Nec  enim  satis  notum  est, 
unde  aut  quando  originem  traxerint  conta¬ 
giones  variae,  vel  an  semper  in  aliqua  orbis 
terrarum  parte  latenter  extiterint,  et  propter 
causas,  unde  generantur,  concurrentes  sese 
identidem  ostenderint.  Animi  motus  violen¬ 
tiores  ab  aliis  censentur  contagionem  efficere. 
Secundum  alios  aut$rn,  contagio  nascitur  ab 
exhalationibus  e  terra,  et  ex  rebus,  et  vegeta¬ 
bilibus  et  animalibus,  putrescentibus.  Sunt, 
qui  nocentibus  animalculis  attribuunt,  atque 

eorum  ovis  per  aerem  fluitantibus.  Iram, 

;  • 

metum,  atque  alios  animi  motus  violentiores, 

B 

f  febres  inducere  posse,  atque  alius  generis  ad¬ 
versas  valetudines,  veluti  phthisin,  procul  du¬ 
bio  verisimile  est.  Phthisis  enim,  secundum 
ea  quae  tradit  Howard  %  censetur  a  medicis 
Italicis  esse  contagiosa  ;  ideoque,  in  nosoco¬ 
miis  eorum,  hoc  morbo  laborantes  a  reliquis 
seorsim  aegris  habitant,  eadem  cura  adhibita 

‘.u.iu  i  i  iiii  b  J  IlUv/  11.11  X *  *  v7lI>^X.rX  lliJJ JL 

ac  in  peste  ipsa.  In  locis,  quibus  habitarunt 
phthisi  laborantes,  supellex  removetur,  et  ma¬ 
teries  contagiosa  a  cubiculis  abraditur,  quae 
fumigatione  etiam  sedulo  lustrantur.  Ef¬ 
fluvia  putrida  a  paludibus  surgentia,  aut  re¬ 
bus  vegetabilibus  aut  animalibus  orta,  in  cor¬ 
pus  introdu&a,  atque  fluidis  mixta,  exhala¬ 
tiones  hinc  efficere  possint  vere  contagiosas ; 
quae  postea  modis  variis  disseminari  possunt, 
inter  eos  quos  contingunt,  praecipue  si  procli¬ 
vibus  obveniunt  f .  Hasce  autem  exhalatio¬ 
nes  morbos  contagiosos  producere,  mediante 

■p -  1 

*  Vid.  Howard.  On  Prhons ,  pag.  98. 

f  Vid.  Smyth.  Lettsr  tQ  the  Board  of  Health  at  Man* 
chester ,  pag.  74. 

aere,  indubitabile  videtur,  intra  certum  sal¬ 
tem  spatium  ;  nisi  enim  certis  finibus  conti¬ 
nerentur,  nemo  eorum,  qui  magnas  urbes  in¬ 
colunt,  praesente  peste,  ejus  violentiam  evade¬ 
ret.  Hoc  autem  nequaquam  evenit  ;  pluri¬ 
mi  enim,  si  de  hac  re  rite  praecaveatur,  inco¬ 
lumes  manent.  An  contagio  unquam  animal- 

i 

culis,  eorumve  seminibus  et  ovis,  attribuenda 
sit,  vix  dicere  ausim  :  ut  hoc  credibile  red¬ 
datur,  atque  eodem  tempore  ratio  appareat, 
cur  omnes  homines  non  aeque  inde  afficiuntur, 
necesse  est,  ut  haec  semina  et  ova  sese  maxime 
iis  corporibus  adjungant,  quibus  aluntur.  At 
alicubi  nascatur  contagio,  necesse  est.  Earum 
autem  regionum  incolae,  inter  quos  frequentis- 
simae  pestes  hujuscemodi,  eas  ad  se  ab  aliis  re¬ 
gionibus  allatas  esse  affirmant.  Si  hoc  ita  es¬ 
set,  unde  originem  traxerit  contagio,  omnino 
incertum  fit.  Mead  illustris  autem,  in  libro 
illo,  quem  de  Contagione  scripsit,  dum  memo¬ 
rat  pestem  anno  i349no,  maxime  sane  noxiam, 
quae  unquam  in  hisce  regionibus  terrarum  quas 
nos  incolimus,  extitit,  originem  ejus  ex  A- 
sia  deducere  conatui;.  Surgens  enim  in  Sina, 

anno  i340to,  progressa  est  per  regiones  orien¬ 
tales  ad  Syriam,  Tureos,  iEgyptum,  Graeciam, 
Africam,  &c.  In  13471110,  quaedam  naves  ab 
oriente  eam  in  Siciliam  advexerunt,  Pisam  et 
Genoam,  &c.:  in  1348™,  per  varias  partes  Gal¬ 
liae  intravit  atque  Hispaniae :  tunc  Angliam 
invasit,  Caledoniam,  et  Hiberniam ;  et  postea 
Germaniam,  Hungariam,  et  Scandiae  partem  : 
atque  in  omnibus  hisce  regionibus  perniciem 
maximam  genuit.  Hinc  concludere  licet, 
hanc  pestem  in  calidioribus  regionibus  primo 
genitam  esse.  In  illis  enim  regionibus  morbi 
contagiosi  saepius  occurrunt,  et  violentius 
grassantur,  quam  septentrionem  versus  ;  illae 
enim  diu  calidae  manent,  atque  aer  ibi  parum 
agitatus  putredinem  gignit.  In  his  autem 
ventorum  motus  et  mutationes,  aerem  purio¬ 
rem  reddendo,  corruptionem  prohibent.  Plu¬ 
rima  exempla  monstrare  videntur,  hanc  mate¬ 
riam  contagiosam  terrae  superficiei  propin¬ 
quam  manere.  In  locis  depressis  atque  palus- 

\ 

tribus,  hujus  aeris  gravitatem,  ea  aeris  com¬ 
munis  majorem,  probat  forsitan  pestis,  qu^im 
describit  Homerus  hisce  versibus : 

“  Ov 


vgqccg  fitv  tfgwrov  ttfooyzrO)  ^  zvvag  ccgyxg 

\  \  m 

i£  Avrcig  Wafr  avroicri  (SzX®*  ly/eftevz ig  i(piag, 
((  Bct-Mm  alet  3  Kvpcii  vezvcrjv  xatovjo  Scc^ai  A” 


Ob  hanc  rationem,  evitari  aliquando  potest 
contagio,  occupandis  locis  altioribus.  Cas¬ 
tra  igitur  in  talibus  locis  poni  debent,  ut  mi¬ 
lites  sint  a  contagione  tutiores. 

Ubicunque  homines  congregantur,  ut  in 
nosocomiis,  castris,  navibus,  aut  carceribus, 
nisi  summa  munditie  malo  huic  obviam  eatur, 
morbi  nascantur  necesse  est.  Ab  omni  sor¬ 
dium  congerie,  aut  corporibus  morbidis,  efflu¬ 
via  pestifera  continuo  oriuntur  ;  quae,  nisi  ex¬ 
pellantur,  atque  aere  commisceantur,  maxime 
perniciosa  fiunt  ;  atque,  si  corpus  vivum  tan¬ 
gant,  id  morbidum  necessarie  reddunt.  Con¬ 
ventu  Juridico  Oxoniensi  habito  anno  1.5771?0, 
qui  niger  conventus  appellatur,  multi,  qui  ad¬ 
fuere,  intra  horas  quadraginta  sunt  mortui. 


*  Vid,  ‘OMHPOT  IAIA  A.  A.  1.  50. 

Contagio  a  reis  carcere  inclusis  originem  tra¬ 
xisse  dicitur. 

Secundum  illustrissimum  Bacon,  contagio 
post  pestem  maxime  perniciosa  nascitur  e 
carceris  odore,  in  quo  inclusi  diu  manserunt, 
et  cujus  squalor  est  magnus.  Bis  aut  ter,  dum 
vixit  ipse,  sese  ostendisse  fertur  ;  atque  inde  et 
judices,  et  plurimi  qui  eos  comitabantur,  mor¬ 
bo  correpti,  mortui  sunt.  Lxnd  originem 
contagionis,  in  exercitibus  et  classibus  nostris, 
ad  carceres  refert*.  Illi,  quorum  curse  ae¬ 
groti  mandantur,  violentiam  talium  effluvio¬ 
rum  sentiunt ;  et,  quoniam  haec  omnibus  ves¬ 
timentis  e  lana  confe&is  sese  praecipue  adjun¬ 
gunt,  difficillima  expulsu  fiunt,  nisi  praesidia 
quaedam  mechanica  ad  hanc  rem  adhibean¬ 
tur.  Exhalationes,  quae  febres  gignunt,  varie 
oriuntur.  Qui  naves  conscendunt,  odorem 
gravissimam  aquae  ibi  stagnantis  saepe  perci¬ 
piunt, — “  tum  sentina  gravis.”  Talis  aquae 


*  Vid.  Lind.  j Essay  on  the  Health  of  Seamen ,  pag.  307. 

effluvia  argentum  nigrum  reddunt,  eodem  fer» 
me  modo  ac  si  sulphure  tiridhim  esset.  Hic 
fetor  saepe  adeb  gravis  est,  ut  nautae  aquam 
exantlare,  aut  eandem  alia  aqua  diluere,  co¬ 
gantur.  Cellae  quoque  humidae,  barathra, 
cloacae,  et  stagnorum  in  vicinitate  caenum, 
exhalationes  pariter  pestiferas  emittunt.  In 
AkETJEUM  Annotatio  haec  verba  continet  ; 
u  Aqua,  quae  flumine  Nilo  fertur,  adeo  est  li- 
u  mosa  atque  turbida,  ut  multos  variosqua 
“  morbos  efficiat;  unde  multos  eosque  pu- 
“  tridos  oriri  morbos  narrat :  eandem  vero 
“  aquam,  ubi  clareflerit,  et  jucundissimam  et 
“  saluberrimam,  et  morbis  quibusdam  depeh 
ic  lendis  utilem  esse,  praedicat 

Cadaverum  incisiones  nullam  causam  con¬ 
tagionis  monstrant  f.  Morbida  phaenomena 
ibi  reperta,  morbi,  qui  mortem  intulit,  veluti 
cerebri  aut  viscerum  inflammationis,  effectus 


*  Vid.  Not.  in  Aret^eum,  cap.  ix.  lib.  i. 

f  Aud.  Gregor»  Praeleft.  de  Med.  Prati,  in  Acad. 

Edjn. 

esse  videntur.  Quoniam  cadavera  contagio¬ 
nem  non  communicarent,  eorum  incisio  tuto 
fit,  si  ante  inceptam  putredinem  peragatur  ; 
atque  si  is,  qui  ea  incidit,  inde  sese  haud  vul¬ 
neraverit,  nam  talia  vulnera,  febrem  indu¬ 
cendo,  lethalia  fiunt. 

Ab  iis,  qui  supra  memoravimus,  inferre  li¬ 
cet,  corporis  humani  effluvia^  morbos  con¬ 
tagiosos  generare  posse.  Haec  vis  autem,  ab 
aeris  natura  contagioni  aut  faventis,  aut  ean¬ 
dem  prohibentis,  pendet :  ad  quam  rem  ex¬ 
plicandam  jam  progredimur. 


CAP.  III. 


*  Vid.  De  hoc  argumento,  quse  Black eurn  nuper  ia 
lucem  edidit. 

CAP.  III. 

DE  EFFECTIBUS,  QJJOS  AER  COMMUNIS  IN  CON¬ 
TAGIONEM  PRiESTAT. 

Contagio,  sicuti  observationibus  confir¬ 
matum  est,  post  certum  decursum  pera&um 
desinere  videtur.  Nonnullae  aeris  constitu¬ 
tiones  effectus  ejus  mutant  :  nisi  enim  ita  se 
res  haberet,  postquam  pestis  ullo  loco  saevire 
inceperat,  nullum  finem,  nisi  cundtis  ejus  inco¬ 
lis  letho  datis,  haberet.  Certa  quoque  tem¬ 
pora  anni,  atque  certas  aeris  conditiones,  pes¬ 
tis  vi  favere,  eidemve  officere,  satis  apparet : 
pestes  enim  plerumque  vere  nascuntur  ;  aestate 
saeviunt;  et,  nisi  ab  au&o  calore  hujusce  tem¬ 
poris  oppositae,  usque  ad  hiemem  atque  fri¬ 
gora  intensiora  manent.  Calores  maximi 

enim,  aeque  ac  frigora,  in  hac  re  similes  effec¬ 
tus  gignere  videntur :  pestis  enim  subita  qua¬ 
vis  aeris  mutatione  omnino  cessat.  Propter 
frigora  majora,  vapores  noxii,  qui  ex  paludi¬ 
bus  aut  corporibus  morbidis  nascuntur,  hu¬ 
morem  suum  forsitan  amittentes,  atque  prop¬ 
ter  suam  gravitatem  ad  terram  descendentes, 
gelu  arido  atque  duro  permanente,  a  ventis 
paulatim  auferri,  et  omnino  dissipari  possunt. 
Tali  tempestate  corporis  debilitas,  propter 
humidum  atque  calidum  aerem  inducta,  abit, 
atque  alacrior  fit  animus  ;  quae  utraque  pestis 
saevitiae  officiunt.  Hieme  tamen  cessans  tan¬ 
tum  latuisse  videtur,  atque  majore  vi  vere  sese 
ostendit.  Plaec  res  forsitan  originem  inde  tra¬ 
hit  ;  quod,  hieme  aqua  subito  gelu  concreta, 
glacies  obstat,  quo  minus  ex  paludibus,  et 
putridis  quae  continent  corporibus,  effluvia 
oriantur ;  sed,  glacie  verno  calore  liquata, 
effluviisque  liberatis,  pestis  reviviscit,  atque  vi 
pristina  grassatur.  Calorem  enim  primo  re¬ 
deuntem  humor  sequitur  ;  quo  effluvia  quoque 
noxia  redeunt :  major  autem,  si  fadhis  esset, 
calor  eundem  innoxium  reddidisset.  Celerita- 


DE  CONTAGIONE. 


19 


tem,qua  evaporatio  et  dissolutio,  accidente  ma¬ 
jore  quoque  copia  calorico,  efficiuntur,  notat 
cl.  Wilson.  Hinc  reddere  rationem  conatur 
pestis  subito  cessantis.  Quoniam  enim  humor 
necessarius  est  ad  eam  gignendam,  fieri  potest, 
Tit,  subito  mutato  aeris  statu,  hic  humor  disse¬ 
minatus  atque  dilutus,  innocuus  fiat.  Gelu 
enim  valde  intensum  contagionis  rabiem  inhi¬ 
bere  potest,  propter  materiae  contagiosae  in 
tali  aeris  conditione  condensationem.  De 
hieme  hoc  modo  pestem  intra  limites  certos 
cohibente,  idem  quodammodo  dici  potest, 
quod  de  ventorum  rege  cecinit  Virgilius  : 

1 

- - e<  Hic  vasto  rex  .ZEolus  antro 

“  Luctantes  ventos,  tempestatesque  fonoras 
“  Imperio  premit,  ac  vin&is  et  carcere  fr cenat ; 

- - “  Mollitque  animos  et  temperat  iras 

A  Sydenhamo  quoque  observatur,  “  Quod 
“  valedicente,  nobis  olim  Febre  Deputoria  sic- 
“  cissimum  ac  vehemens  gelu  ab  initio  hie- 


*  Vid.  Virgin 

u  mis  i66/£\  omnia  constrinxerat,  nequaquam 
“  remisit  donec  mensis  Martius  adolesceret ; 
“  quo  quidem  tempore,  quamprimum  fatis- 
“  cente  gelu  terra  solveretur,  mox  febris  pes- 
“  tilentialis,  postmodum  ipsa  pestis,  grassari 
“  coeperunt*.” 

Multi  alii  scriptores  eandem  quietem  con¬ 
tagionis,  propter  frigus  orientem,  plurimis  ex¬ 
emplis  confirmant  f.  Materia  vero  conta¬ 
giosa  calore  cohibita,  nunquam  sese  iterum 
ostendit.  Frigus  vehemens  eandem  inertiam, 
ac  calor,  gignit :  tali  frigore  autem  materies 
contagiosa  haud  amittit  facultatem  suam  ef¬ 
fectus  noxios  generandi ;  sed  remoto  frigore 
rursus  conspicitur.  Calor  enim  hanc  mate- 
riam  dilatat,  atque,  aere  recenti  rursus  admix¬ 
to,  eandem  innoxiam  reddere  potest.  Dilu¬ 
tionis  effedtus  quotidie  conspecfui  nostro  ob- 


*  Sydenham,  vol.  i.  pag.  355. 

t  De  hac  re,  vid.  Mead,  Pringle,  Russee,  Sims, 
Blane,  &c. 

jiciuntur.  Medicamenta  enim  maxime  noxia 
atque  violenta,  in  ventriculum  pura  recepta, 
mortem  cito  inducunt :  eadem  autem  rite  so¬ 
luta,  non  solum  innocua,  verum  etiam  ma¬ 
xime  salutaria,  ad  pellendos  morbos,  evadunt. 


CAP.  IV, 

CAP.  IV. 


DE  CAUSIS,  QlTiE  CORPUS  HUMANUM  EJUS  RE¬ 
CEPTIONI  OBNOXIUM  REDDUNT. 

Corpus  humanum,  diversis  temporibus,  plus 
minus  ve  contagioni  obnoxium  esse,  notum 
est ;  atque  vis  aut  violentia  ejus  multum  ab 
hac  proclivitate,  aeque  ac  angustia  ac  fetore 
loci  in  quo  generatur,  pendere  videtur  Pu¬ 
bertatis  aetas,  febri  atque  inflammationi  maxi¬ 
me  obnoxia  est.  Secundum  Docto  rem  Hen- 
derson,  ii  qui  sunt  ejusdem  aetatis,  atque  quo¬ 
rum  corporis  habitus  similes  sunt ;  quique 
amore  et  benevolentia  cum  aegrotis  conjun¬ 
guntur,  contadtu  eorum  facilius,  quam  alii,  lae- 


Vid.  Me  ad,  pag.  41, 

duntur.  ’  Medici  juniores  facilius  corripiun¬ 
tur,  quam  seniores  ;  nutrices  autem  rarissime 
afficiuntur  *.  Inter  causas  debilitatem  gene¬ 
rantes  numerari  possunt,  exinanitiones  ma¬ 
jores,  metus  atque  absentia  alimenti  nutrien¬ 
tis  (unde  fames  et  pestilentia  inter  antiquos 
conjunfla),  vita  sedentaria,  vigiliae,  stadia  la¬ 
boriosa,  atque  cuj usque  generis  excessus  : 
omnia  ea  igitur  maxime  vitanda  sunt.  Se¬ 
cundum  Rush  et  Chishoim,  homines  nigri 
nequaquam  tam  obnoxii  sunt  contagioni,  quam 
albidi  :  priores  enim  huic  malo  mire  resis¬ 
tunt. 


CAP.  V, 


#  And.  Gregor,  preeleft.  De  Medicin .  Praftic.  ia 
Agad»  Edin . 

DE  MODIS,  QUIBUS  IN  CORPUS  INTRODUCITUR 

CONTAGIO. 

Aliter,  quam  communicatione  cum  ipsis 

>» ,  .  .  . 

aegrotis,  contagione  corripi  potest  corpus ; 

veluti  nummis,  epistolis  mediantibus,  vesti¬ 
mentis,  vehiculis,  &c.  Variae  sententiae  de 
organis  idoneis,  quibus  in  corpus  admittatur 
contagio,  invaluerunt.  Secundum  nonnullo¬ 
rum  sententiam,  per  pulmones  inhalatur  ; 
aliorum  autem  opinione  in  ventriculum  reci- 

,-y  <£k 

pitur  ;  atque  aliorum  denique,  cutis  absorp¬ 
tione  admittitur.  Modus,  quo  recipitur,  ad- 
huc  est  parum  cognitus.  Modi  tamen  omnes, 
quos  supra  memoravimus,  secundum  corporis 
et  aliarum  rerum  conditionem,  diversis  tem¬ 
poribus,  agere  possunt.  Effluvia  a  corpore, 

contagione  laborante  nascentia  aeri  immixta, 
sphaeram  circum  corpus  constituere  possunt, 
nunc  majorem  nunc  minorem,  et  a  corpore 
ipso  remotiorem  aut  propiorem,  secundum 
rerum  circumstantium  naturam.  Horum  ef¬ 
fluviorum  vis,  a  morbi  natura  et  malignitate, 
et  loco  ubi  generatur,  pendet. v  Ali^e  quo¬ 
que  causae  accedere  possunt.  Multi  conta¬ 
gioni  expositi,  statim  vertigine,  stupore,  et 
delirio  afficiuntur,  quae  sensorium  afFedum 
monstrant.  A  Meadio  citatus,  scriptor  il¬ 
lustris,  in  Historia  sua  testis  ad  Floren-» 
tiam  gr assantis  anno  1348'0,  ea,  quae  ip¬ 
se  conspexit,  tradit :  duos  porcos  pau¬ 
peris  cujusdam  hominis  panniculos  inveni¬ 
entes,  qui  peste  mortuus  erat  ;  postquam 
eos  ore  contigissent,  atque  dentibus  laceras^ 
sent,  statim  convulsos  intra  duas  horas  mor¬ 
tuos  esse. 

> 

Gregorius,  in  praeledionibus  suis,  exem¬ 
plum  memorat  hominis,  quadragesimum  se¬ 
cundum  aetatis  annuma  gentis ;  qui,  paleae  su¬ 
pergressus,  dum  vicum  ambulabat,  illico  ali- 

quid  odoris  ingratissimi  sensit,  et  in  animum 
induxit  se  febre  correptum  esse.  Domum  re¬ 
gressus,  rem,  uti  acciderat,  et  timorem  dixit* 
Duobus  tribusve  post  diebus,  in  febrem  inci¬ 
dit  ;  neque,  nisi  duas  post  hebdomadas,  ince¬ 
pit  revalere.  Juvenis,  vicum,  ubi  palea  expo¬ 
sita  erat,  accolens,  qui,  amicitia  motus,  do-? 
mum  aegroti  ventitabat,  ut  cognosceret  quem¬ 
admodum  se  haberet,  mentione  paleae  audita, 
a  vici  accolis  certior  fadus  est,  ex  ipsissima 
culcita  eje&am  esse,  super  qua  adolescentula 
febre  mortua  fuisset. 

fi!  *  ~  ■  ,1nod-S.fl‘  fnife?£I3ig 

In  utroque  exemplo,  effe&a  illa  pestifera 
statim  sese  ostenderunt ;  quae  res,  corpus  ali¬ 
ter  contagione  corripi  posse,  quam  absorptione 
per  superficiem,  satis  monstrant.  Hi  efferius 
subiti  atque  vehementes,  faciliores  explicatu 
sunt,  si  contagio  per  pulmones  recepta  cen¬ 
seatur. 

Effluvia  pestifera  aere  communi  graviora 
esse,  jam  supra  memoravimus.  Ob  hanc  cau¬ 
sam  igitur  talia  effluvia  ad  imas  partes  pul¬ 
monum  ut  recidant,  nec  facile  inde  expira- 

tione  expellantur,  necesse  est :  et,  dum  ibi  per¬ 
manent,  vasa  vicina  absorbentia  ad  contrac¬ 
tionem  incitent ;  donec  horum  vires  exhau¬ 
riant,  ac  deinde  per  corpus  diffundantur. 

Verisimile  est  quoque,  dum  aliquis  aerem 
pestiferam  inhalat,  nonnullas  particulas  con¬ 
tagiosas  hoc  modo  salivae  immixtum  iri,  atque 
in  deglutitione  in  ventriculum  descensuras. 
Vulgus  hominum,  odore  foetido  percepto,  sa¬ 
livam  expuere  solent.  Secundum  Do&orem 
Lind^,  aegroti,  febribus  contagiosis  laboran¬ 
tes,  sensum  habent,  qui  odorem  ingratum,  in 
ventriculum  descendentem,  refert ;  atque,  se¬ 
cundum  scriptorem  eundem,  saliva,  in  loco 
impuro  deglutita,  merito  inter  causas  originem 
]abi  dantes  censenda  est.  Propter  usum  eme¬ 
ticorum  frequentem,  atque  effedtus  eorum  sa¬ 
lubres  in  febribus  opponendis,  virus  hoc  ven¬ 
triculum  praecipue  afficere,  conjicere  licet : 
Quoniam  autem  emetica  adhibita  non  solum 


*  Vid.  Lind.  0/  Fevers  and  Infettion,  pag.  244. 

vomitum  producunt,  et  cathartica  sunt,  sed 
quoque  diaphoresin  excitant;  effe&us  forsi¬ 
tan  febrium  violenti  hinc  auferri  possunt. 

□m  )j  ni  i-Booirq  ooH  «'tmoxihotq  mqmog 

Alius  modus, r  quo  contagio  communicari 
potest,  est  absorptio  per  cutem.  A  nonnullis 
affirmatur,  hanc  non  posse  fieri,  per  superfi¬ 
ciem  cutis  exteriorem.  In  omnibus  absorp¬ 
tionis  exemplis  epidermidem  laesam  fuisse, 
atque  materiam  absorptam,  per  eam  vi  ac¬ 
tam,  cutem  veram  tetigisse  censent.  Medica¬ 
menta  violentiora  enim,  corporis  superficiei 
applicata,  saepe  absorbentur,  atque  in  corpus 
introducuntur.  Fridtio  ad  hoc  efficiendum 
plerumque  adhibetur.  Experientia  autem  hanc 
minime  necessariam  esse  docet.  Varias  res 
igitur,  per  cutem,  in  corpus  recipi  posse,  ex 
jam  didtis  satis  patet.  Experimenta  adhuc 
desunt,  quibus  ostendi  possit,  an  aer  com¬ 
munis  cum  materia  perspiratione  emissa  con- 
jun&us,  ad  excitandos  quosdam  morbos  po- 
tentior  fiat ;  et,  qualis  haec  aeris  conditio  sit, 
experientia  sola  confirmari  potest.  Omnis 
enim  theoria  de  hac  re,  de  qua  tot  tant aeque 

res  adhuc  nos  latent,  temeraria  esse  videtur. 
Satis  autem  notum  est,  si  cutem  veram  mate¬ 
ria  contagiosa  contigerit,  hanc  effedtus  suos 
semper  producere.  Hoc  probat  in  variola  ino¬ 
culatio,  &c.  Ludtuosum  etiam  exemplum  ha¬ 
bemus  Do6loris  Whyte,  qui,  propter  insitio¬ 
nem  materice  pestilentis,  mortuus  est. 

Hae  res  igitur  modos  contagionis  commu¬ 
nicandae  esse,  inhalationem,  inoculationem,  et 

per  cutem  absorptionem,  satis  monstrant. 

™  *  r  /' 

Scientia  nostra  de  hac  re,  quae  quidem 
valde  imperfecta  est,  summi  tamen  esse  mo¬ 
menti,  de  contagione  ut  praecaveamus,  satis 
probat.  Praesidia,  quibus  hoc  fiat,  sunt  plu¬ 
rima  ;  et,  nisi  adhibeantur  sic,  uti  res  postulat, 
ut  contagio  semper  augeatur  necesse  est. 

Iis,  quorum  curae  aegroti  committuntur, 
mundities  atque  aer  recens,  res  maxime  ne¬ 
cessariae  esse  videntur.  Sordes  igitur  omnes, 
atque  corporis  excrementa,  aeque  ac  supellex 
et  vestimenta  supervacanea,  diligenter  sunt 
amovenda  ;  haec  posteriora  enim  materiam 
pestiferam  absorbent,  unde  summum  pericu¬ 
lum  sequitur.  Linteorum  mutationes  crebrae. 

laborantibus  utiles,  nutricibus  eorum  peri¬ 
culum  inferre  possunt,  nisi  maxima  diligentia 
exuta  sordida  submoveant.  Haec  lintea  sor¬ 
dida  remota,  si  in  aquam  calidam,  ut  laven¬ 
tur,  statim  immittantur,  vapor  oriens  lavan¬ 
tem  inficere  potest.  Aqua  igitur  frigida  ad¬ 
hiberi  debet,  qua,  postquam  aliquandiu  mace¬ 
rata  sint,  detergeantur. 

Quoniam  aer  recens  admissus  non  solum 
gratus,  sed  quoque  utilissimus  est  et  aegrotis, 
et  eorum  nutricibus ;  cum  coeli  temperies  at¬ 
que  aegroti  conditio  sinant,  fenestram  aper¬ 
tam  habere  debemus.  Hoc  praesidium  maxi¬ 
me  necessarium  est,  antequam  in  aegroti  cu¬ 
biculum  visitantes  admittantur.  Ob  hanc 
rem  fieri  potest,  ut  particula  pestifera  solito 
longius  avehantur.  Nutrices  halitum  ab  ae¬ 
groto  venientem  accipere  non  debent.  Si  ta¬ 
lis  nutricis  situs  impossibilis  sit,  aliquid  inter 
eam  et  aegrotum,  quo  tutior  sit,  interponi  de- 
bet. 

\ 

Medici  plerumque  aegrotos  haud  visitant 

jejuni,  ne  hanc  materiem,  una  cum  saliva,  in 
vacuum  ventriculum  accipiant.  Porro  ex 
vacuo  ventriculo  haec  materia  emeticis  diffici¬ 
lius  expellitur,  quam  si  alimentum  ei  immix¬ 
tum  esset.  Eadem  cautio  quoque  ab  omnibus, 
qui  aegrotos  visitant,  observanda  est. 

In  exemplis  maxime  acerbis,  petechiae,  quae 
sese  in  corporis  superficie  ostendunt,  diligen¬ 
ter  inspiciendae  sunt.  Dum  hoc  fit,  is,  qui  in¬ 
spicit  in  aegrotum  impendens,  halitum  reti¬ 
nere  debet,  praecipue  vero  prope  aegrotantis 
os. 

ur-ru-jjq. . ..  b  tinnio 

Propter  ignorantiam  atque  superstitionem, 
aromatica  quaedam,  amuleta ,  aut  carmina  ma¬ 
gica,  tanquatn  praesidia  adversus  contagionem 
habita  sunt.  Metus,  sicut  supra  di&um  est, 
contagionis  in  corpus  accipiendae,  potens  causa 
praedisponens  esse  videtur.  Nec  minus  peri¬ 
culosa  est  temeritas.  Mens  igitur  tranquilla 
atque  hilaris,  si  fieri  potest,  retinenda  est.  Ta¬ 
lis  mentis  conditio,  etsi  in  se  nullam  vim  tan- 

quam  remedium  contra  contagionem  possi¬ 
deat,  tamen,  quia  confidentiam  gignit,  tan- 
quam  optimum  praesidium  censenda  est, 

>1  <£  1 J  C?  i i  '  :  •'.'Olfn  :  M>  +YV •  M  ■  s  '  .  % .  ••>, 

Medici  est  prudentis  forsitan  multarum  re¬ 
rum  virtutes  laudare,  quibus  nullam  fidem 
habet ;  sed,  inter  sapientiores,  tales  contemni 
debent. 

~".2P  *  ■ 


Quia  materies  pestifera  in  corpore  humano 
breviore  vel  longiore  tempore  aliquando  la¬ 
teat,  antequam  effedus  suos  producere  inci¬ 
piat,  omnes  a  peste  convalescentes  suspiciendi 
sunt.  Hanc  cautionem  in  dimittendis  aegrotis 

•  glXIvTXlvvla ncTTV'1 1  il ■?.  31  •! 

convalescentibus  prudentia  requirit:  quod  nun¬ 
quam  fieri  debet,  antequam  vestimenta  eorum 
fumigationi  subjedta  sunt,  atque  supellex  ab 
eorum  cubiculis  remota.  Secundum  Dodlo- 

>  .?•  >* •  k-J  t*  X  J  *  *  *•  ;  •  '  Tt  ;i  t  r 

rem  Russell*,  convalescentes  e  peste  conta- 
gionis  semina  secum  ferre  possunt,  etiam  om- 
nibus  remediis  externis  contra  eam  adhibitis. 

*  Vid.  Russell.  On  the  Plague,  pag.  305. 

DISPUTATIO  MEDICA 


Do&or  Blackburne,  in  libello  quam  de  Scar¬ 
latina  edidit,  exemplum  tradit  totius  familiae, 
hoc  morbo  infectae,  propter  convalescentem 
quem  ipse  in  rus  amoverat.  Nihil  certius 
monstrare  potest  vires  tabis  pestiferae  aegroto 
adhaerentis. 

Quoniam  adhuc  ignotum  est,  quam  procul 
a  corpore  contagiosa  pestis  communicetur,  at¬ 
que  quamdiu  in  corpore  lateat  antequam  mor¬ 
bum  pestiferum  gignat,  de  ejus  propagatio¬ 
nem  praecavendo,  nimia  cura  adhiberi  nequit. 
Prudentia  vero  eorum,  qui  rempublicam  nos¬ 
tram  gubernant ;  atque  per  leges  de  hac  re 
latas,  quibus  naves,  ex  regionibus  contagiosis 
advedfae,  per  quadraginta  dies  in  alto  perma¬ 
nere  coguntur  ;  et  quia  merces  ex  iis  locis,  in 
quibus  aliquis  peste  obiit,  per  certum  tem¬ 
pus,  in  naves  recipi  nequeunt ;  morbus  adeo 
malignus  raro  apud  nos  conspicitur.  Ex  con¬ 
tagione  autem  mors  saepissime  infertur.  Si  igi¬ 
tur  ea  sese  ostenderit,  summa  cura  ad  eam  sup¬ 
primendam  et  pellendam  adhibenda  est.  Inter 
praesidia,  quibus  hoc  fiat,  fumigatio  ex  aro- 

maticis  variis  potentissima  inter  antiquos  ha¬ 
bebatur,  atque  apud  Judaeos,  mira  felicitate 
adhibita  videtur  *.  Fumigatio  nitrosa ,  quarh 
feliciter  introduxit  Do6tor  Smyth,  merito 
magnopere  laudatur.  Nec  acidi  viuriatici 
virtutes,  quibus  pesti ;  obstatur,  negligendse 
sunt :  hoc  enim,  seque  ac  dxy-muriatuum, ■  in  fu*-' 
migatione  maxime  salutiferum  repertum  estf. 
Propter  vim,  quam  sese  expandendi  possidet, 
ad  superanda  effluvia,  quae  exuviis  animalibus 
corruptis  nascuntur,  potentissimum  videtur  ; 
quia  mnmonia  esse  ea  effluvia  censentur. 

)i  ,  : 

i  -  'i 

Effedtus  salutares  acidi  muriatici,  interne 
adhibiti,  Patris  mei  experientia  Londi ni  con¬ 
firmati  sunt.  Ini  Ergastulo  Wes  tm  o  nas  teri  ensiy 
quod  circiter  quingentos  homines  continet, 
typhus  maxime,, virulentus  saepe  sese  ostendit, 
atque  perniciose  grassatus  est.  Fumigatione, 
aut  remediis  tonicis,  exitu  infelice  adhibitis, 
ad  acidum  muriaticum  d^cqrsum.est ;  ejusque 


*  Vid.  Bib.  Sac*  Numeror,  cap.  xvi.  ver.  46.  ad  50. 

effe&us  maxime  salutares  fuerunt.  Ab  eo 
enim  tempore,  quo  adhibitum  est,  mors  ex  fe¬ 
bre  hac  maligna  rarissime  secuta  est ;  re¬ 
medio  rite  praebito,  atque  nulla  affedione  lo¬ 
cali  febrem  comitante.  Propter  remedii  hu- 
. 

jus  vires  felices,  ut  quantitates  adhibitae  a  no¬ 
bis  tradantur,  omnino  necessarium  esse  vide¬ 
tur.  Infra  igitur  scribuntur : 

Acidi  muriatici,  3  ii ; 

Syrupi  simplicis,  gii ; 

Aquae  fontanae,  IbiL  — M. — Capiat  cochlea¬ 
ria  quatuor,  tertia  vel  quarta  quaque  hora, 
vel  saepius,  pro  ratione  symptomatum. 

Secundum  sententiam  quorundam  medico¬ 
rum,  propter  oxygenii  absentiam  febris  indu¬ 
citur.  Si  hoc  ita  esset,  hujusce  acidi  virtus 
explicatu  difficilis  fit.  Ab  ea  enim  oxyge- 
nium,  quod  continet,  nulla  re  separari  potest. 
Succus  forsitan  gastricus,  cum  eo  in  ventricu¬ 
lo  conjunctus,  hoc  efficere  potest;  quod  ta¬ 
men  experientia  confirmanduih  est. 


